
Narva Koorikooli spordisaali tasuta kasutusse andmine
1. Asjaolud ja menetluse käik
Narva Linnavalitsusse laekus MTÜ Jalgpalliklubi Narva Trans taotlus palvega anda tasuta kasutusse 2010/2011 õppeaastaks Narva Koorikooli spordisaali, mis asub Narvas, aadressil 26. juuli 9. Spordisaali kasutamise eesmärk on noorte jalgpallurite treeningute korraldamine.
Antud küsimus oli vaadatud läbi Narva Linnavalitsuse linnavarakomisjoni 10.11.2010. a istungil, protokolli nr 11 punkt 15. Komisjon otsustas nõustuda taotlusega ja lubada anda MTÜ-le Jalgpalliklubi Narva Trans tasuta kasutusse Narva Koorikooli spordisaali noorte jalgpallurite treeningute korraldamiseks 2010/2011 õppeaastal asutuse juhtkonnaga kooskõlastatud graafiku alusel.

2. Õiguslikud alused
Vastavalt kohaliku omavalitsuse korralduse seaduse § 30 lõike 1 punktile 2 valla- või lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005. a määrusega nr 14/52 vastuvõetud „Linnavara kasutusse andmise korra” punktidele 7.2, 7.2.3 võib linnavalitsuse korraldusega linnavara kasutusse anda tasuta tähtajaga kuni viis aastat või tähtajatult mittetulundusühingutele.
3. Otsus

Anda MTÜ-le Jalgpalliklubi Narva Trans, registrikood 80069833, tasuta kasutusse Narva Koorikooli spordisaali noorte jalgpallurite treeningute korraldamiseks 2010/2011 õppeaastal Narva Koorikooli juhtkonnaga kooskõlastatud graafiku alusel.
4. Rakendussätted
4.1 Käesolev korraldus jõustub seadusega sätestatud korras.
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

